સીઆરપીએફ અને સ્થાનિક પોલીસ દ્વારા ઈમારતમાંથી લોકોને હેમખેમ બહાર કાઢીને સંભવત બંધક બનાવવાની સ્થિતિને નિવારી લેવાઈ હતી. જમ્મુ-કાશ્મીરના પોલીસ વડાએ જણાવ્યું હતું કે આ સરકારી ઈમારતમાં ફસાયેલા તમામ નાગરિકોને સહિસલામત રીતે બહાર કાઢવામાં આવ્યા હતા. સરકારી કર્મચારીઓ સહિત ૨૦ લોકોને હેમખેમ બહાર કાઢવામાં આવ્યા હતા. આ ઉપરાંત નજીકની ઈમારતોમાંથી પણ ૮૦ જેટલાં લોકોને સહિસલામત બહાર કઢાયા હતા.